_:n013b6ba8cbca47ddbcb201014f794fa5xb0
<http://schema.org/description>
">     Normal   0   21         false   false   false                             MicrosoftInternetExplorer4   -->>     -->>   /* Style Definitions */  table.MsoNormalTable \t{mso-style-name:\"Table Normal\"; \tmso-tstyle-rowband-size:0; \tmso-tstyle-colband-size:0; \tmso-style-noshow:yes; \tmso-style-parent:\"\"; \tmso-padding-alt:0cm 5.4pt 0cm 5.4pt; \tmso-para-margin:0cm; \tmso-para-margin-bottom:.0001pt; \tmso-pagination:widow-orphan; \tfont-size:10.0pt; \tfont-family:\"Times New Roman\"; \tmso-ansi-language:#0400; \tmso-fareast-language:#0400; \tmso-bidi-language:#0400;}  -->Грипният вирус се предава много лесно. Най-разпространеният път за пренос на инфекцията е по въздушно-капков път. Болният от грип е резервоар на вируси, които се отделят в околната среда. Намиращите се в контакт със заболелия лица вдишват заразения въздух и вирусите попадат върху лигавицата на дихателните пътища. Заразяване настъпва не само при явната проява на симптомите на болестта, но и по време на инкубационния период. Същото се случва и по време на оздравителния стадий, когато организмът се изчиства от грипните вируси. Заразяването от грип на здрави хора става при контакт с болни - съжителство в една стая, посещение в кино, театър и др. Възможно е и заразяване в транспортните средства. Можем да се заразим и от болни, при които заболяването протича много леко, почти безсимптомно. За хората със запазен имунен статус, сезонният грип е заболяване, което отзвучава за около 5 дни. При децата, както и при възрастните хора с хронични заболявания обаче болестта може да протече изключително тежко с развитието на сериозни усложнения от страна на редица органи и системи. Най-често срещаните усложнения са бронхитът и бактериалната пневмония, които са и причина за болничното лечение на заболелите. В последните години в България се полагат сериозни усилия за изграждане на ефективна политика за борба с грипа. Световната здравна организация (СЗО) препоръчва семейна профилактика, профилактика на колективи в учреждения, предприятия, учебни заведения употребата на противовирусни препарати. Такъв медикамент е римантадин, който е достъпен във всички аптеки. Профилактичната му доза е по 1 таблетка дневно в продължение на 30 дни. Ако вече има повишена заболеваемост и след контакт с болен профилактиката се провежда по схемата за лечение. При приемането му с лечебна цел е необходимо да се знае, че прилагането на римантадин трябва да започне максимално рано, най-добре в първите 48 часа от началото на заболяването. Приложен навреме, римантадин атакува вирусите независимо от тяхната модификация, като ги дезактивира и не им позволява да се размножават. Така се спира или намалява способността им да увреждат клетките на организма. Лечението продължава 5 дни, а боледуването, което понякога трае 2 седмици, може да се съкрати до ден-два. Приложението на антивирусните препарати е от особено значение за възрастните пациентите, които обичайно са със съпътстващи хронични заболявания. При тях причина за усложненията след тежко боледуване от грип са обикновено бактериалните инфекции. Дори и да са имунизирани с противогрипна ваксина, рискът съществено намалява, ако започнат антивирусна терапия при първите симптоми на грипа - повишена температура, главоболие, болки в мускулите, запушен нос. СЗО включва антивирусния препарат римантадин като средство на избор за профилактика и лечение на грипа при възникване на грипни епидемии. Приложението му има съществена роля за ограничаване на заболеваемостта от грип, намаляване на усложненията и допринася за категорично по-лекото протичане на заболяването. Д-р Емил Росенов, МЦ &bdquo;Ескулап&rdquo;, София"
<https://www.credoweb.bg/publication/5138/mozhem-li-da-se-razminem-s-gripa>